แรงงานผิดกม.หนีตายกลับจากมาเลย์
กัวลาลัมเปอร์-31 ต.ค.48สื่อมวลชนต่างประเทศรายงานข่าว ทางการมาเลเซียระดมตำรวจและอาสาสมัครพลเรือนราว 5 แสนคน ออกตรวจตราติดตามคนงานเข้าเมืองผิดกฎหมาย โดยทางการจะเริ่มกวาดล้างและจับกุมเนรเทศคนงานกลุ่มดังกล่าว คนงานส่วนใหญ่ซึ่งเป็นชาวอินโดนีเซียกว่าหมื่นคน เร่งออกเดินทางจากมาเลเซียก่อนเส้นตายวันที่ 1 ก.พ.(พรุ่งนี้) โดยถ้าใครถูกจับได้ จะถูกปรับไม่เกิน 10000 ริงกิต หรือจำคุกไม่เกิน 2 ปี จากนั้นก็จะถูกเนรเทศ หากเป็นคนหนุ่มอายุไม่ถึง 50 ปียังอาจถูกลงโทษโบยอีก 6 ที แหล่งข่าวในพื้นที่จังหวัดชายแดนภาคใต้ระบุว่า คาดว่าจะมีแรงงานไทยที่ไปทำงานที่มาเลเซียเดิน ทางกลับเป็นจำนวนมาก อย่างไรก็ดีคาดว่า ยังจะมีบางส่วนที่ไม่กลับ ส่วนหนึ่งเนื่องจากปัญหาความไม่สงบในพื้นที่ 3 จังหวัดชายแดนใต้ นอกจากลูกจ้างแล้วนายจ้างก็จะถูกจำคุกไม่เกิน 1 ปี และปรับไม่เกิน 50000 ริงกิต ต่อลูกจ้างผิดกฎหมายทุกๆ 1 คน ยิ่งถ้ามีเกิน 5 คนจะถูกโบยเช่นกัน โดยที่ทางการระบุว่า จะคัดค้านศาลไม่ให้ประกันตัวด้วย เพราะถือเป็นโทษอุกฉกรรจ์ มาเลเซียได้ให้เวลานิรโทษกรรม 3 เดือน เพื่อให้คนงานอพยพผู้กฎหมายซึ่งคาดกันว่าอาจมีจำนวนถึง 1.2 ล้านคน ออกจากประเทศไปโดยไม่ถูกลงโทษ และได้มีผู้ยอมเดินทางไปแล้วราว 340000 คน 
กัวลาลัมเปอร์-31 ต.ค.48 สื่อมวลชนต่างประเทศรายงานข่าว ทางการมาเลเซียระดมตำรวจและอาสาสมัครพลเรือนราว 5 แสนคน ออกตรวจตราติดตามคนงานเข้าเมืองผิดกฎหมาย